rejauldu/bengali-wikipedia huggingface dataset:
স্পোর্টিং নিউজ যুক্তরাষ্ট্রভিত্তিক ক্রীড়া সংবাদ পরিবেশনকারী ওয়েবসাইট। এটি ডিএজেডএন গ্রুপের মালিকানাধীনে রয়েছে।  ১৮৮৬ সালে স্পোর্টিং নিউজ নামের একটি মুদ্রিত সাময়িকী হিসেবে এটি প্রথম প্রকাশিত হয়। এটি বেসবল নিয়ে সংবাদ পরিবেশনকারী শীর্ষস্থানীয় সাময়িকী ছিল। এর ফলে সাময়িকীটির নাম দেওয়া হয় "দ্য বাইবেল অব বেসবল।" ২০১২-এর ডিসেম্বরে মুদ্রণ সংস্করণ বন্ধ হয়ে যায় ও ডিজিটাল সংস্করণের প্রকাশনা শুরু হয়।  ইতিহাস  প্রারম্ভিক ইতিহাস  ১৮৮৬ সালের ১৭ মার্চ মার্কিন যুক্তরাষ্ট্রের মিজুরি অঙ্গরাজ্যের সেন্ট লুইস শহরে দ্য স্পোর্টিং নিউজ প্রথম প্রকাশিত হয়। এর প্রকাশক ছিলেন আলফ্রেড এইচ. স্পিঙ্ক।  তিনি সেন্ট লুইস ব্রাউনস বেসবল দলের পরিচালক ছিলেন। সাপ্তাহিক পত্রিকাটি ৫ সেন্টে বিক্রি করা হত। বেসবল, ঘোড়দৌড় ও পেশাদার মল্লযুদ্ধ সবচেয়ে বেশি প্রাধান্য পেত।  নিউ ইয়র্ক ও ফিলাডেলফিয়া শহরে এর ক্লিপার ও স্পোর্টিং লাইফ নামক প্রতিদ্বন্দ্বী ছিল। প্রথম বিশ্বযুদ্ধের দিকে টিএসএন একমাত্র বেসবল সংক্রান্ত খবরের কাগজ হিসেবে প্রতিষ্ঠা লাভ করে।  ১৯০১ সালে জাতীয় বেসবল লিগের প্রতিদ্বন্দ্বী হিসেবে আমেরিকান লিগ প্রতিষ্ঠিত হয়। টিএসএন নতুন লিগ এবং এর প্রতিষ্ঠাতা বেন জনসনের উচ্চকণ্ঠ সমর্থক ছিলেন। তারা উক্ত খেলা হতে পানীয়ের বিক্রয়, জুয়াচুরি ও আম্পায়ারের উপর শারীরিক আক্রমণের মতো কুপ্রথাগুলো অপসারণের ব্যাপারে সম্মত হন।  টিএসএন সম্পাদক আর্থার ফ্ল্যানার জাতীয় চুক্তি প্রণয়ন করেন। এই চুক্তিতে জাতীয় লিগ ও আমেরিকান লিগ উভয়ই স্বাক্ষর করে। এর ফলে আধুনিক বিশ্ব বেসবল সিরিজের জন্ম হয়।  ১৯০৪ সালে নিউ ইয়র্কের আলোকচিত্রী চার্লস কোনলোন প্রধান লিগের খেলোয়াড়দের চিত্র ধারণ শুরু করেন।  টিএসএনে সেই চিত্রগুলো প্রকাশিত হওয়ার পর ব্যাপক সাড়া ফেলে।  ১৯৩৬ সালে স্পোর্টিং নিউজ "বর্ষসেরা খেলোয়াড়" পুরস্কার প্রদান শুরু করে। নিউ ইয়র্ক জায়ান্টসের সদস্য কার্ল হাবেল সর্বপ্রথম এ পুরস্কারে ভূষিত হন। এটি বেসবলের প্রধান লিগগুলোর সবচেয়ে সম্মানজনক পুরস্কার।  ১৯৪২ সালে টিএসএন ফুটবল খেলার খবর প্রকাশ করতে শুরু করে।  ১৯৪৬ সালে টিএসএন "দ্য কোয়ার্টারব্যাক" নামে আট পৃষ্ঠার একটি ট্যাবলয়েড প্রকাশ করতে শুরু করে। ট্যাবলয়েডের পুনঃনামকরণ করা হয় অল স্পোর্টস নিউজ। পেশাদার ও কলেজ পর্যায়ের বাস্কেটবল এবং হকি খেলার খবর এতে প্রকাশিত হয়।  ১৯৬২ সালে জে জি টেইলর স্পিঙ্ক পরলোকগমন করেন। তার ছেলে সি সি জনসন স্পিঙ্ক এর প্রকাশনা শুরু করেন।  ১৯৬৭ সালে টিএসএন অরিওলেস তারকা ফ্র্যাঙ্ক রবিনসনের প্রথম পূর্ণ রঙিন ছবি প্রকাশ করে।  ১৯৭৭ সালে স্পিঙ্ক পরিবার টাইমস মিররের কাছে টিএসএন পত্রিকাটি বিক্রি করে দেয়।  তথ্যসূত্র  বহিঃসংযোগ  বিষয়শ্রেণী:বেসবল ম্যাগাজিন বিষয়শ্রেণী:বাস্কেটবল ম্যাগাজিন বিষয়শ্রেণী:মার্কিন ফুটবল গণমাধ্যম বিষয়শ্রেণী:মার্কিন যুক্তরাষ্ট্রের ক্রীড়া ম্যাগাজিন বিষয়শ্রেণী:মার্কিন যুক্তরাষ্ট্রের সাপ্তাহিক ম্যাগাজিন বিষয়শ্রেণী:ওয়েবি পুরস্কার বিজয়ী বিষয়শ্রেণী:১৮৮৬-এ মিসৌরিতে প্রতিষ্ঠিত বিষয়শ্রেণী:২০১২-এ নর্থ ক্যারোলাইনায় বিলুপ্ত বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন বিষয়শ্রেণী:১৮৮৬-এ প্রতিষ্ঠিত ম্যাগাজিন বিষয়শ্রেণী:১৮৮৬-এ বিলুপ্ত ম্যাগাজিন বিষয়শ্রেণী:নর্থ ক্যারোলাইনার ম্যাগাজিন বিষয়শ্রেণী:জাতীয় হকি লীগের গণমাধ্যম বিষয়শ্রেণী:২০১২-এ বিলুপ্ত ম্যাগাজিন
থাই গুরামী (বৈজ্ঞানিক নাম: Trichopodus pectoralis)Rainboth, W.J. (1996) Fishes of the Cambodian Mekong., FAO Species Identification Field Guide for Fishery Purposes. FAO, Rome, 265 p. (ইংরেজি: Snakeskin gourami) হচ্ছে Osphronemidae পরিবারের Trichopodus গণেরFishBase. Froese R. & Pauly D. (eds), 2011-06-14 একটি স্বাদুপানির মাছ।  বর্ণনা থাই গুরামী মাছের দেহ মধ্যম লম্বা ও চাপা। পুরুষ মাছের পৃষ্ঠপাখনা সুচালাে এবং পাখনা কমলা থেকে লাল বর্ণের হয়ে থাকে। এরা ফুলকার সাহায্যে পানি থেকে, এমনকি বায়ু থেকেও সরাসরি অক্ৰিজেন গ্রহণ করে থাকে।  স্বভাব ও আবাসস্থল থাই গুরামী পানির উপর ও তলদেশ উভয় স্তরেই বাস করে এবং স্বাদুপানির অভ্যন্তরেই এদের অভিপ্রায়ন ঘটে থাকে। সাধারণত জলজ উদ্ভিদ খায়। অ্যাকুরিয়ামে পালিত অবস্থায় খাদ্য হিসেবে জীবিত কীটপতঙ্গ, টিউবিফ্যাক্স, পােকামাকড়ের লার্ভা, ক্রাস্টেশিয়ান, শুষ্ক খাবার, গােলাকার বল আকৃতির খাবার, সবজির টুকরা, সবুজ উদ্ভিদ প্রভৃতি দেওয়া হয়। সাধারণত পুকুর, হ্রদ এবং স্থির পানিতে পাওয়া যায়। যে সমস্ত স্বাদুপানির জলাশয়ের PH ৬.৩ থেকে ৮.৩ এবং গভীরতা প্রায় ৪ মিটার সেখানে বেশি পাওয়া যায়। বর্ষার সময় এরা প্লাবন ভূমির দিকে চলে যায়, আবার পানি নেমে যাওয়ার পর পুনরায় নদীতে ফিরে আসে।  বিস্তৃতি এই মাছ এশিয়ার লাওস, মালয়, বাংলাদেশ, থাইল্যান্ড, সিঙ্গাপুর, কম্বোডিয়া, ভিয়েতনাম, শ্রীলঙ্কা সহ অন্যান্য দেশে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য Reger ১৯১০ সালে এই মাছটিকে T. pectoralis হিসাবে বর্ণনা করেন। এদের বৃহৎ বক্ষপাখনা থাকে যা পরিণত বয়সে দেহের তুলনায় লম্বা হয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:থাইল্যান্ডের মাছ বিষয়শ্রেণী:সিঙ্গাপুরের মাছ বিষয়শ্রেণী:কম্বোডিয়ার মাছ বিষয়শ্রেণী:ভিয়েতনামের মাছ বিষয়শ্রেণী:শ্রীলঙ্কার মাছ বিষয়শ্রেণী:বাণিজ্যিক মাছ বিষয়শ্রেণী:মাছ পালন বিষয়শ্রেণী:লাওসের মাছ
২০০৪ ভারত মহাসাগরে ভূমিকম্প ইন্দোনেশিয়ার সুমাত্রা  উপকূলে ০০:৫৮:৫৩ ইউটিসি, ২৬ ডিসেম্বর ঘটে।এটি বক্সিং ডে সুনামি নামেও পরিচিত। ভূমিকম্পটি উপকেন্দ্রের সাথে ঘটে।এর প্রভাব পরিমাপ করা হয় ৯.১ থেকে ৯.৩ এর মাত্রায় যা IX এর সর্বোচ্চ মার্কেলি তীব্রতা ছিল।ভারতীয় প্লেট বার্মা প্লেট দ্বারা যখন বিভাজিত হয় তখন ভারতীয় মহাসাগরের সীমান্তবর্তী বহির্দেশের সমভূমির মধ্য দিয়ে বিধ্বস্ত সুনামির একটি ধারাবাহিকতা সৃষ্টি করে যার ফলে সমুদ্রতলে মেগাথ্রাস্ট ভূমিকম্প ঘটে। এর ফলে ১৪টি দেশের ২,৩০,০০০ থেকে ২,৮০,০০০ জন মানুষ মারা যায় এবং উপকূলিয় অঞ্চল  ঢেউয়ে প্লাবীত হয়। এটি লিপিবদ্ধ করা  ইতিহাসে সবচেয়ে মারাত্মক প্রাকৃতিক বিপর্যয়ের মধ্যে একটি। ইন্দোনেশিয়াকে কঠিনভাবে ক্ষতিগ্রস্ত দেশ হিসেবে চিহ্নত করা হয়,এর পর শ্রীলঙ্কা, ভারত ও থাইল্যান্ড কে পর্যায় ক্রমে ধরা হয়।  এটি সিজমোগ্রাফে ধারণকৃত তৃতীয় বৃহত্তম ভূমিকম্প। ভূমিকম্পটি  ৮.৩ থেকে ১০  মিনিট স্থায়ী ছিল যা সবচেয়ে দীর্ঘতম সময়ের ভূমিকম্প। এটি সমগ্র গ্রহটি কে  পর্যন্ত স্পন্দিত করে এবং আলাস্কার পাশাপাশি অন্যান্য ভূমিকম্পের স্থান সক্রিয় করে তুলে। এর উপকেন্দ্রটি সিমেওলুই এবং মূল ভূখণ্ড ইন্দোনেশিয়ার মধ্যবর্তিতে ছিল।  ভূমিকম্প বৈশিষ্ট্য সমুদ্রগর্ভের ৩০ কিলোমিটার নীচে ছিল ভূমিকম্পের কেন্দ্রবিন্দু৷ নয় দশমিক এক থেকে নয় দশমিক তিন শক্তির জোরালো ভূকম্পন৷ শুধু তাই নয়, ভূকম্পন চলে প্রায় আট-দশ মিনিট ধরে, যা কিনা একটা রেকর্ড৷ সারা ভূগোলক নাকি এক সেন্টিমিটার কেঁপে যায়৷ বিজ্ঞানীরা এই ভূমিকম্পের নাম দিয়েছেন সুমাত্রা-আন্দামান ভূমিকম্প।  ভূমিকম্প থেকে সৃষ্ট সুনামি বিশ্বের ১৪টি দেশে প্রায় দু'লাখ ত্রিশ হাজার মানুষের মৃত্যু ঘটায়৷ সুনামির জলোচ্ছ্বাস কোথাও কোথাও ৩০ মিটার অবধি উঁচু হয়ে বেলাভূমিতে আছড়ে পড়ে, বাড়িঘর ধ্বংস করে মানুষজনকে ভাসিয়ে নিয়ে যায়৷  ভূমিকম্পের পর সুনামি আসতে বেশ কয়েক ঘণ্টা সময় লাগলেও, সমুদ্রতটের অধিকাংশ মানুষই সমূহ এবং আসন্ন বিপদটি উপলব্ধি করতে পারেননি, কেননা তখন ভারত মহাসাগরে কোনো ধরনের সুনামি সতর্কতা প্রণালী ছিল না৷ ২০০৪ সালের সুনামির পর সেই সতর্কতা প্রণালী স্থাপন করা হয়; ২০০৬ সাল থেকে এই প্রণালী সক্রিয় এবং ভারত মহাসাগরে ২০১২ সালের ভূমিকম্পগুলির পর এই সতর্কতা প্রণালী তার কার্যকরিতাও প্রমাণ করেছে৷  সুনামিতে প্রাণ হারান দু'লাখ ত্রিশ হাজার মানুষ, তাদের মধ্যে এক লাখ সত্তর হাজারের বেশি ইন্দোনেশিয়ায়৷ প্রাণহানির হিসেবে এর পরে আসছে শ্রীলঙ্কা, ভারত – প্রধানত তামিল নাড়ু – থাইল্যান্ড, মালদ্বীপ এবং সোমালিয়া৷ এমনকি দক্ষিণ আফ্রিকাতেও আটজন মানুষ সমুদ্রে বাড় এসে প্রাণ হারিয়েছেন৷ সব মিলিয়ে নিহতদের এক-তৃতীয়াংশ ছিল শিশু, এছাড়া বিশেষ বিশেষ অঞ্চলে পুরুষদের চেয়ে তিনগুণ বেশি মহিলার প্রাণ হারানোর খবর দিয়েছে অক্সফ্যাম৷  তথ্যসূত্র  বিষয়শ্রেণী:ভারতে ভূমিকম্প বিষয়শ্রেণী:দক্ষিণ-পূর্ব এশিয়ার ইতিহাস বিষয়শ্রেণী:মিয়ানমারে ভূমিকম্প
উত্তর ওয়াজিরিস্তান (, ) কেন্দ্রীয়ভাবে প্রশাসিত উপজাতীয় এলাকার একটি সাবেক সংস্থা এবং বর্তমানে পাকিস্তানের খাইবার পাখতুনখোয়া প্রদেশের বন্নু বিভাগের একটি জেলা। জেলাটি মূলত উত্তর-পশ্চিমাঞ্চলের পাহাড়ী অঞ্চলের ওয়াজিরিস্তানের উত্তর অঞ্চলে অবস্থিত ও আফগানিস্তানের সীমান্তবর্তী এলাকা হিসেবে পরিচিত। এটি ৪,৭০৭ বর্গ কিলোমিটার (১,৮১৭ বর্গ মাইল) এলাকা জুড়ে গঠিত হয়েছে। উত্তর ওয়াজিরিস্তানের রাজধানী হচ্ছে মীরমাসহ।   প্রশাসন  উত্তর ওয়াজিরিস্তান জেলাটিতে বর্তমানে ৯টি তহসিলে বিভক্ত।  দাত্তা খেল তহসিল  দসালি তহসিল  ঘারিয়াম তহসিল  গুরাম খান তহসিল  মির আলী তহসিল  মিরান শাহ তহসিল  রাজমাক তহসিল  শিউয়া তহসিল  স্পিনওয়াম তহসিল  শেওয়াল তহসিল   খনি   ডেরা ইসমাইল খান খনি  কাঠগড় কয়লা খনি   তথ্যসূত্র    বহিঃসংযোগ    Waziristan and Mughal empire   Nehru in Waziristan  Sketch map of Waziristan     বিষয়শ্রেণী:খাইবার পাখতুনখোয়ার জেলা
ফকিহ (বহুবচন ফুকাহা) () ইসলাম ধর্মে ব্যবহৃত একটি উপাধি। ফকিহ বলতে ফিকহ শাস্ত্রে পন্ডিতকে বোঝায়। অর্থাৎ যিনি ইসলামি আইন বা ফিকহে বিশেষজ্ঞ তাকে ফকিহ বলা হয়।  নামকরণ ফকিহ শব্দটি ফিকহ থেকে এসেছে। শব্দটি আক্ষরিক অর্থে আইনবিদ বা জুরিস্ট হিসেবে ব্যবহার করা যায়।  যোগ্যতা ফকিহ হওয়ার জন্য ফিকহ শাস্ত্র জানা থাকতে হয়। আরও দেখুন মুফাসসির মুহাদ্দিস মুফতি মৌলভি হাফেজ মোহাম্মদ হামিদুল্লাহ  বহিঃসংযোগ  Who is a Faqih - balagh.com  বিষয়শ্রেণী:শরিয়াহর আরবি পরিভাষা বিষয়শ্রেণী:ইসলামি আইনি পেশা বিষয়শ্রেণী:মুসলিম ধর্মতত্ত্ববিদ বিষয়শ্রেণী:ইসলামি সম্মানসূচক উপাধি বিষয়শ্রেণী:উপাধি বিষয়শ্রেণী:শরিয়াহ-তে আরবি শব্দ ও বাক্যাংশ বিষয়শ্রেণী:ইসলামি আইন
২৫ বছরের মধ্যে ইসরায়েলের অস্তিত্ব থাকবে না, ইরানের পরমাণু সমঝোতার কাঠামোর পর ইসরায়েল সম্পর্কে এক বক্তৃতায় আলী খামেনেয়ী (ইরানের সর্বোচ্চ নেতা) একটি বিবৃতি দেন। এটি তার টুইটারে প্রকাশিত হয়। খামেনেয়ীর অফিসিয়াল ওয়েবসাইট অনুসারে এই বাক্যটিকে ২০১৫ সালে "খামেনেয়ীর সবচেয়ে গুরুত্বপূর্ণ এবং স্মরণীয় বাক্য" হিসাবে বেছে নেওয়া হয়েছে। এই স্লোগানটি উদ্দেশ্যপ্রণোদিত প্রচারে এবং কুদস দিবসেও ব্যবহৃত হয়।  খামেনেয়ী ব্যাখ্যা করেছেন যে ইসরায়েলকে ধ্বংস করার লক্ষ্য ইসরায়েল সরকারের সাথে শত্রুতা করা। একই সময়ে তেহরান শহরের ক্যালেন্ডার বোর্ডে এই স্লোগানটি স্থাপন করা হয়। আর তাসনিম নিউজ এজেন্সি, আইআরজিসি- এর সাথে সম্পৃক্ত, এই স্লোগানটিকে ইসলামী জাগরণের কারণ হিসেবে দায়ী করেছে।  ২০২৩ সালের ইসরায়েলের বিচার বিভাগীয় সংস্কার বিক্ষোভের সময় আলী খামেনেয়ী এবং ইব্রাহিম রাইসি দাবি করেন যে ২৫ বছরের (২০৪০ সাল পর্যন্ত) ইসরায়েলের পতন খুব শীঘ্রই ঘটবে।   পটভূমি  ইরান এবং ৫+১ গ্রুপের মধ্যে ২০১৫ সালে চুক্তির পর, ইসরায়েল ঘোষণা করে যে ইরান ও ইসরায়েলের মধ্যে যুদ্ধ নিয়ে কোন উদ্বেগ থাকবে না এবং আগামী ২৫ বছরের জন্য ইসরায়েল দেশের নিরাপত্তা নিশ্চিত করা হয়েছে। ইসরায়েলের বিবৃতির জবাবে খামেনেয়ী এক বিবৃতিতে বলেন: "আমি প্রথমে আপনাকে বলছি যে ইসরায়েল আগামী ২৫ বছর দেখতে পাবে না; দ্বিতীয়ত, এই সময়ের মধ্যে ইরান চ্যাম্পিয়নশিপ, গাম্ভীর্য এবং জিহাদের মনোভাব বজায় রাখবে এবং আপনি প্রতি মুহূর্তে উদ্বিগ্ন হবেন।" ১৪ ডিসেম্বর, ২০১৬-এ খামেনেয়ী রমজান আবদুল্লাহর সাথে তার বৈঠকে এই বাক্যটির পুনরাবৃত্তি করেন এবং বলেন: "যেমন আমরা আগেই বলেছি, ইহুদিবাদীদের বিরুদ্ধে ফিলিস্তিনি ও মুসলমানদের সাধারণ ও ঐক্যবদ্ধ সংগ্রামে ইহুদিবাদী শাসক আগামী ২৫ বছরের মধ্যে বিদেশী অস্তিত্ব থাকবে না।"   ইসরায়েলের প্রতিক্রিয়া  ইসরায়েলের প্রধানমন্ত্রী বেঞ্জামিন নেতানিয়াহু বলেন: "খামেনেয়ী চুক্তির সমর্থকদেরও নড়াচড়া করতে দেন না যাতে তারা এটি সম্পর্কে কল্পনা করতে পারে।" তিনি আরও বলেন: "এটা ঘটবে না। ইসরাইল একটি শক্তিশালী দেশ এবং আরও শক্তিশালী হবে।"   তথ্যসূত্র   বিষয়শ্রেণী:ভবিষ্যৎবাণী বিষয়শ্রেণী:রাজনৈতিক উদ্ধৃতি বিষয়শ্রেণী:ইসরায়েল বিরোধী মনোভাব বিষয়শ্রেণী:ইরান–ইসরায়েল সম্পর্ক বিষয়শ্রেণী:ইরানে উদ্দেশ্যপ্রণোদিত প্রচারণা বিষয়শ্রেণী:আলী খামেনেয়ী
মীর ইয়ার বালোচ একজন বেলুচ লেখক, মানবাধিকার কর্মী এবং বেলুচিস্তানের স্বাধীনতা আন্দোলনের অন্যতম প্রধান নেতা।  তিনি ২০২৫ সালের ৯ মে বেলুচিস্তানকে পাকিস্তান থেকে স্বাধীন করার ঘোষণা করেন এবং "গণতান্ত্রিক বেলুচিস্তান প্রজাতন্ত্র" প্রতিষ্ঠার দাবি জানান।     বেলুচিস্তানের স্বাধীনতা ঘোষণা  ২০২৫ ভারত–পাকিস্তান হামলার আবহের মধ্যেই ৯ মে মীর ইয়ার বালোচ এক বিবৃতিতে বেলুচিস্তানকে পাকিস্তান থেকে স্বাধীন ঘোষণা করেন। তিনি জাতিসংঘের কাছে বেলুচিস্তানকে একটি স্বতন্ত্র রাষ্ট্র হিসেবে স্বীকৃতি দেওয়ার আহ্বান জানান এবং জাতিসংঘ শান্তিরক্ষী বাহিনী পাঠানোর অনুরোধ করেন। তিনি "গণতান্ত্রিক বেলুচিস্তান প্রজাতন্ত্র" নামে একটি অন্তর্বর্তীকালীন সরকার গঠনের পরিকল্পনা প্রকাশ করেন এবং বেলুচ নারীদের সরকারে প্রতিনিধিত্বের প্রতিশ্রুতি দেন।  মীর ভারতীয় গণমাধ্যম অনুরোধ করেন যেন বেলুচ জনগণকে "পাকিস্তানের নিজস্ব মানুষ" বলে উল্লেখ না করা হয়। তিনি ভারতের রাজধানী নয়াদিল্লিতে একটি বেলুচ দূতাবাস স্থাপনের অনুমতি চেয়েছেন এবং পাকিস্তানের জিন্নাহ হাউসের নাম পরিবর্তন করে "বেলুচিস্তান হাউস" রাখার আহ্বান জানান।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:এশীয় সক্রিয়কর্মী
মাকিনা ভে কিমিয়া এন্দুসত্রিসি আঙ্কারাগুজু স্পোর কুলুবু (; এছাড়াও এমকেই আঙ্কারাগুজু, আঙ্কারাগুজু স্পোর্টস ক্লাব অথবা শুধুমাত্র আঙ্কারাগুজু নামে পরিচিত) হচ্ছে আঙ্কারা ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯১০ সালের ৩১শে আগস্ট তারিখে প্রতিষ্ঠিত হয়েছে। আঙ্কারাগুজু তাদের সকল হোম ম্যাচ আঙ্কারার এরিয়ামান স্টেডিয়ামে খেলে থাকে; যার ধারণক্ষমতা হচ্ছে ২২,০০০। বর্তমানে এই ক্লাবের ম্যানেজারের দায়িত্ব পালন করছেন ফুয়াত চাপা এবং সভাপতির দায়িত্ব পালন করছেন ফাতিহ মের্ত। তুর্কি মধ্যমাঠের খেলোয়াড় কোরকান চেলিকায় এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আঙ্কারাগুজু এপর্যন্ত ৬টি শিরোপা জয়লাভ করেছে; যার মধ্যে ১টি তুর্কি সুপার চ্যাম্পিয়নশিপ, ২টি তুর্কি কাপ, ১টি তুর্কি সুপার কাপ এবং ২টি টিএফএফ প্রথম লিগ শিরোপা রয়েছে।   অর্জন  তুর্কি ফুটবল চ্যাম্পিয়নশিপ  চ্যাম্পিয়ন (১): ১৯৪৯  তুর্কি কাপ  চ্যাম্পিয়ন (২): ১৯৭১–৭২, ১৯৮০–৮১  রানার-আপ (৩): ১৯৭২–৭৩, ১৯৮১–৮২, ১৯৯০–৯১  তুর্কি সুপার কাপ  চ্যাম্পিয়ন (১): ১৯৮১  রানার-আপ (১): ১৯৭২  টিএফএফ প্রথম লিগ  চ্যাম্পিয়ন (২): ১৯৬৮–৬৯, ১৯৭৬–৭৭   তথ্যসূত্র    বহিঃসংযোগ        বিষয়শ্রেণী:সুপার লিগের ক্লাব বিষয়শ্রেণী:তুরস্কের ফুটবল ক্লাব বিষয়শ্রেণী:১৯১০-এ তুরস্কে প্রতিষ্ঠিত বিষয়শ্রেণী:১৯১০-এ প্রতিষ্ঠিত ফুটবল ক্লাব
জামালপুর কোর্ট রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।  ইতিহাস ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত  সম্প্রসারণ করা হয়। এসময় এই লাইনের স্টেশন হিসেবে জামালপুর কোর্ট  রেলওয়ে স্টেশন তৈরি করা হয়।  পরিষেবা জামালপুর কোর্ট রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: তিস্তা এক্সপ্রেস ব্রহ্মপুত্র এক্সপ্রেস দেওয়ানগঞ্জ কমিউটার জামালপুর কমিউটার ভাওয়াল এক্সপ্রেস ও লোকাল ট্রেন।  তথ্যসূত্র  বিষয়শ্রেণী:জামালপুর জেলার রেলওয়ে স্টেশন
জবা চৌধুরী বা জোবায়দা খাতুন (১৯৪৭-৩ মে ২০২০) বাংলাদেশী চলচ্চিত্র ও মঞ্চনাটকের অভিনেত্রী।   ব্যক্তিগত জীবন  চৌধুরী জিঘাংসা চলচ্চিত্রে অভিনয় শেষে এ চলচ্চিত্রের প্রযোজক আবু তাহেরের সাথে বিবাহ বন্ধনে আবদ্ধ হন। দাম্পত্য জীবনে তার কোনো সন্তান ছিলো না। তিনি ১৯৯৩ সাল পর্যন্ত ঢাকায় বসবাস করেন। ২০২০ সালে তার মৃত্যুতে  তিনি পুনরায় আলোচনায় আসেন। বাংলাদেশের মূলধারা জাতীয় দৈনিকে তাকে হারিয়ে যাওয়া চিত্র নায়িকা দাবি করা হয়। তাকে নিয়ে দেশটির জাতীয় দৈনিক প্রথম আলোতে শিরোনাম করে  ‘৪৫ বছর পর নায়িকার খোঁজ মিলল মৃত্যুর খবরে’  অভিনয় তিনি ১৯৭৪ সালে জিঘাংসা চলচ্চিত্রে অভিনয়ের মাধ্যমে আলোচনায় আসেন। বাংলাদেশের স্বাধীনতা-পরবর্তী তার অভিনীত চলচ্চিত্রটি  ব্যাপক আলোচনায় আসে। পরবর্তীতে তিনি আর কোনো চলচ্চিত্রে অংশ নেননি।  তথ্যসূত্র  বিষয়শ্রেণী:২০২০-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:বাংলাদেশী চলচ্চিত্র অভিনেত্রী
250px|right|thumb| পম্পেইয়ে টি. সিমিনিয়াস স্টেফানাসের ভিলায় প্লেটোর একাডেমি মোজাইক । প্লেটোর অ্যাকাডেমি বা অ্যাকাডেমি ছিল প্রাচীন গ্রিসে অবস্থিত দার্শনিক আলোচনার অন্যতম একটি প্রতিষ্ঠান। বিশ্বের প্রাচীনতম বিশ্ববিদ্যালয় বা শিক্ষা কেন্দ্র হলো অ্যাকাডেমি। গ্রিসের রাজধানী অ্যাথেন্সের আকাদেমুস নামক বাগানে, যেখানে গ্রিক দেব-দেবীর উদ্দেশ্যে পশু উৎসর্গ করা হতো, সেখানে আনুমানিক খ্রিষ্টপূর্ব ৩৮৫ সালে দার্শনিক প্লেটো এটি প্রতিষ্ঠা করেন। প্রাচীন গ্রিক দর্শনের পাদপীঠ অ্যাকাডেমিকে বাইজেন্টীয় সম্রাট জাস্টিনিয়ান ৫২৩ সালে বন্ধ করে দেন। পরবর্তীকালে প্রায়শঃই এই সালকে প্রাচীনকালের সমাপ্তি বলে উল্লেখ করা হয়।  বহিঃসংযোগ  Directions to the archaeological site of Plato's Academy, other useful information, and some photos  বিষয়শ্রেণী:খ্রিস্টপূর্ব ৩৮০-এর দশকে প্রতিষ্ঠিত শিক্ষাপ্রতিষ্ঠান বিষয়শ্রেণী:প্রাচীন এথেন্স বিষয়শ্রেণী:আত্তিকার প্রত্নতাত্ত্বিক স্থান বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত শিক্ষাপ্রতিষ্ঠান বিষয়শ্রেণী:শাস্ত্রীয় প্রাচীনত্বে শিক্ষা বিষয়শ্রেণী:হেলেনীয় সভ্যতা বিষয়শ্রেণী:এথেন্সের ভূ-চিহ্ন বিষয়শ্রেণী:নয়াপ্লাতোবাদ বিষয়শ্রেণী:প্লেটো বিষয়শ্রেণী:গ্রিসের প্রাচীন গ্রীক প্রত্নতাত্ত্বিক স্থান বিষয়শ্রেণী:জিমনেসিয়াম (প্রাচীন গ্রীস) বিষয়শ্রেণী:একাডেমিক সংশয়বাদ
40px|left|Good article nominations  নিবন্ধ পর্যালোচনার ক্ষেত্রে নিম্নের বিষয়গুলোর প্রতি লক্ষ্য রাখা প্রয়োজন:  শিরোনাম :  নিবন্ধের অবশ্যই একটি উপযুক্ত শিরোনাম থাকতে হবে। অন্য ভাষা থেকে আমদানি করা হলে উচ্চারণ অনুসারে প্রতিবর্ণীকরণ করা হয়েছে কিন যাচাই করুন। যেমন: পিয়ের-ফ্রঁসোয়া শাবানো যেটি একটি ফরাসি শব্দ ফলে পাতার শিরোনামের বানান ফরাসি উচ্চারণ অনুসারে লেখা হয়েছে।  ভূমিকাংশ:  নিবন্ধে অবশ্যই একটি মার্জিত ভূমিকাংশ থাকা লাগবে। পুরো নিবন্ধের সারকথা ভূমিকাংশে লেখা হয়েছে কি না তা যাচাই করুন। সাধারনত নিবন্ধের বিভিন্ন গুরুত্বপূর্ণ তথ্যই সারাংশে তুলে ধরা হয়। তাই এখানে পুনরায় তথ্যসূত্র দেওয়াটা অবশ্যক নয়।  ভূমিকাংশে স্থানীয় ভাষায় বিষয়ের নাম ও নামের অনুবাদ যোগ করতে হবে।  নিবন্ধ:  নিবন্ধের বাক্যগুলো সরল বাক্যে লেখা কি না দেখতে হবে। কোন বাক্য বোধগম্য করার জন্য একাধিক বাক্য ভেঙ্গে সরল বাক্যে লেখার পরামর্শ দিতে পারেন।  অনূদিত রচনার ক্ষেত্রে আংশিক যান্ত্রিক বা রূক্ষ অনুবাদ থাকলে সঠিক ভাবানুবাদের পরামর্শ দিতে পারেন।(বিং ট্রান্সলেটরে রূক্ষতা তুলোনামূলক কম )  বাংলা ব্যাতীত অন্যভাষার উচ্চারিত শব্দ অপসারণ ও বাংলা শব্দ দিয়ে প্রতিস্থাপন করা হয়েছে কি না তা দেখুন। যেমনঃ চ্যাম্পিয়নশিপ > শিরোপা ।  বাক্যের গঠন, ব্যাকরণ, যতি চিহ্ন, বানান শুদ্ধতার জন্য নিম্নের নির্দেশনাবলী অনুসারে যাচাই করে ভুল থাকলে তা সঠিক করার পরামর্শ দিতে পারেন:  উইকিপিডিয়া:বাংলা বানানের নিয়ম  উইকিপিডিয়া:বাংলা ভাষায় বিদেশি শব্দের প্রতিবর্ণীকরণ  ণত্ব বিধান ও ষত্ব বিধান  নিবন্ধ অবশ্যই একাধিক অনুচ্ছেদে বিভক্ত হতে হবে। অনুচ্ছেদগুলো সময় অনুসারে সাজাতে হবে। যেমন: জীবনী নিবন্ধে প্রথমে জন্ম > শিক্ষা > কর্মজীবন > মৃত্যু > তথ্যসূত্র।  তথ্যসূত্র:  তথ্যসূত্রের শিরোনাম গুলো সঠিকভাবে অনুবাদ অথবা প্রতিবর্ণীকরণ করা হয়েছে কি না তা যাচাই করুন।  তথ্যসূত্রগুলো যাচাই করুন।  তারিখের নির্দিষ্ট ফরম্যাট অনুসরণ করুন। যেমন: ৫ জুলাই, ২০২৪ অথবা ০৫-০৭-২০২৪  কোনো বই বা জার্নাল থেকে তথ্য নেওয়া হলে লেখকের নাম, বইয়ের নাম ইত্যাদি বাংলায় প্রতিবর্ণী করে লিখুন।  পৃষ্ঠা নং, তারিখ, অধ্যায়, খন্ড ইত্যাদি নং বাংলায় লেখা হয়েছে কি না যাচাই করুন।   অন্যান্য:  প্রয়োজন অনুযায়ী পার্শটেবিল বা চিত্র যোগ করতে হবে। অনুচ্ছেদের বিষয়বস্তুর উপর কোনো সম্পূর্ণ নিবন্ধ থাকলে তা উল্লেখ করতে হবে  টেমপ্লেটের মাধ্যমে।  নিবন্ধে কপিরাইট যুক্ত সমস্যা আছে কি না তা কপিভায়োস এর মাধ্যমে যাচাই করতে ভুলবেন না। কপিরাইট যুক্ত সমস্যা থাকলে রচনাশৈলী পরিবর্তনের মাধ্যমে তা ১০% এর নিচে নামিয়ে আনুন।  তথ্যছকের তথ্যগুলো নিবন্ধে উপস্থিত থাকতে হবে।  মুক্তচিত্র থাকলে উইকিমিডিয়া কমন্স থেকে নিবন্ধে তা যুক্ত করতে হবে।
অধিগ্রহণ এবং ক্রস-সার্ভিসিং চুক্তি (এসিএসএ) ( Acquisition and Cross Servicing Agreement- ACSA) মার্কিন যুক্তরাষ্ট্র এবং ন্যাটো জোটভুক্ত বা জোট অংশীদার হিসেবে স্বীকৃত দেশসমূহের মধ্যে দ্বিপাক্ষিক আলোচনার ভিত্তিতে লিখিত একটি চুক্তি। চুক্তিটিতে স্বাক্ষরকারী দেশ মার্কিন বাহিনীকে খাদ্য, জ্বালানি, পরিবহন, গোলাবারুদ এবং সরঞ্জামসহ সাধারণত প্রয়োজনীয় এমন সব ধরনের সহায়তা বিনিময় করার সুযোগ করে দেয়। চুক্তিটি কোনোভাবেই কোনো দেশকে কোনো ধরণের সামরিক পদক্ষেপের প্রতিশ্রুতি দেয় না। সরাসরি যুক্তরাষ্ট্রের জোটভুক্ত নয় এমন তৃতীয় পক্ষের দেশগুলির সাথেও যুক্তরাষ্ট্রের আকসা চুক্তি আছে। আকসা চুক্তি শুধুমাত্র যুক্তরাষ্ট্রই করে না। যুক্তরাষ্ট্রকে বাইরে রেখে জাপান ও দক্ষিন কোরিয়া একে অপরের সাথে আকসা চুক্তি স্বাক্ষর করেছে।  ২০২০ সালের ফেব্রুয়ারি মাস পর্যন্ত যুক্তরাষ্ট্র ১২০ টি দেশের সাথে আকসা চুক্তি স্বাক্ষর করেছে, পাশাপাশি আরও কিছু দেশ এই চুক্তির জন্য মনোনীত হয়েছে, যার বেশিরভাগই ন্যাটোভুক্ত দেশ। যুক্তরাষ্ট্র সেইসাথে ন্যাটো সাপোর্ট অ্যান্ড প্রকিউরমেন্ট এজেন্সি (এনএসপিএ), ন্যাটো অ্যালাইড কমান্ড ট্রান্সফরমেশন, এবং সুপ্রিম হেডকোয়ার্টার এলাইড পাওয়ারস ইউরোপ (শেপ)-এর সাথেও আকসা চুক্তি করেছে। আকসা রশদ সরবারহের ক্ষেত্রে বাঁধা বিলোপ করে। পাশাপাশি মাঠ পর্যায়ের কমান্ডারদের মধ্যে কার্যক্ষমতা, অপারেশনাল প্রস্তুতি ও অর্থনৈতিক নৈপুণ্য বৃদ্ধি করার মাধ্যমে রশদ সরবারহ সক্ষমতা বৃদ্ধি করে। মূলত দুইপক্ষের মধ্যে নগদ অর্থ অথবা বিনিময় প্রথার মাধ্যমে আকসা এমন একটি পদ্ধতি গড়ে তোলে যার মাধ্যমে পণ্যের আদান প্রদান অধিকতর সহজতর হয়ে ওঠে।   ইতিহাস  অধিগ্রহণ এবং ক্রস-সার্ভিসিং চুক্তি (আকস) সংবিধি (পূর্বে " ন্যাটো মিউচুয়াল সাপোর্ট অ্যাক্ট " নামে পরিচিত) মার্কিন যুক্তরাষ্ট্র এবং অন্যান্য ন্যাটো বাহিনীর মধ্যে রশদ সহায়তা, সরবরাহ এবং পরিষেবার বিনিময় সহজতর করার জন্য প্রণীত হয়েছিল। ১৯৮৭ সালে এটি সংশোধন করা হয়, ন্যাটোভুক্ত নয় এমন দেশসমূহের সরকারদের সাথে আকসা স্বাক্ষর করার সুযোগ সৃষ্টির উদ্দেশ্যে, ১৯৮৯ এবং ১৯৯০ সালে এতে আরও সংশোধনী আনা হয়। এটির জন্য লজিস্টিক সহায়তা, সরবরাহ এবং পরিষেবাগুলির সমান-মূল্যের বিনিময় প্রয়োজন এবং জাতিসংঘের সংস্থাগুলির সাথে আকসা এবং সরঞ্জামগুলির ঋণ বা ইজারা অনুমোদন করার অনুমতি দেয়৷ বার্ষিক প্রতিবেদনে পূর্ববর্তী অর্থবছরের সমস্ত আকসা লেনদেন তালিকাভুক্ত করা এবং পরবর্তী অর্থবছরের জন্য প্রয়োজনীয় প্রজেক্টিং প্রয়োজন।  ACSA কর্তৃপক্ষ যোদ্ধা কমান্ডারদের এবং সার্ভিস কম্পোনেন্ট বা সাব-ইউনিফায়েড কমান্ডগুলিকে প্রশিক্ষণ এবং বহিষ্কার, অনুশীলন এবং সামরিক অভিযানের সময় পারস্পরিক লজিস্টিক সহায়তা অর্জন এবং সরবরাহ করার উপায় প্রদান করে, অথবা বিদেশী সশস্ত্র বাহিনীর সরবরাহের সম্পদে দ্রুত অ্যাক্সেসের অনুমতি দেয়। মোতায়েন মার্কিন সশস্ত্র বাহিনীর লজিস্টিক সহায়তার প্রয়োজনীয়তা পূরণ করুন।   তথ্যসূত্র   ACSA চুক্তির দেশগুলি কার্যকর 2014     বহিঃসংযোগ   অধিগ্রহণ এবং ক্রস-সার্ভিসিং চুক্তি (ACSA)  অধ্যায় 138 ইউএসসি শিরোনাম 10 - অধিগ্রহণ এবং ক্রস-সার্ভিসিং চুক্তি  অধিগ্রহণ এবং টেকসই জন্য প্রতিরক্ষা আন্ডার সেক্রেটারি অফিস   DoDFMR 7000.14-R ভলিউম 11A, অধ্যায় 8 - আন্তর্জাতিক অধিগ্রহণ এবং ক্রস-সার্ভিসিং চুক্তি  ইউএস গভর্নমেন্ট একাউন্টিবিলিটি অফিস: ডিওডিকে তত্ত্বাবধানের উন্নতি করা উচিত এবং হাজার হাজার অর্ডারের জন্য বিদেশী অংশীদারদের কাছ থেকে অর্থপ্রদান করা উচিত যা এটি ওভারডি হিসাবে চিহ্নিত করে  বিষয়শ্রেণী:মার্কিন যুক্তরাষ্ট্রের প্রতিরক্ষা বিভাগ
জিন্নাগড় বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।   আয়তন ও অবস্থান  জিন্নাগড় ইউনিয়নের আয়তন ৭,২৩২ একর। এ ইউনিয়নের উত্তর-পূর্বে চরফ্যাশন পৌরসভা, উত্তরে ওসমানগঞ্জ ইউনিয়ন, দক্ষিণ-পূর্বে আওয়াজপুর ইউনিয়ন ও চর মাদ্রাজ ইউনিয়ন এবং পশ্চিমে আমিনাবাদ ইউনিয়ন অবস্থিত।   প্রশাসনিক কাঠামো  জিন্নাগড় ইউনিয়ন চরফ্যাশন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী জিন্নাগড় ইউনিয়নের মোট জনসংখ্যা ২৩,৩২০ জন। এর মধ্যে পুরুষ ১১,৬৮৫ জন এবং মহিলা ১১,৬৩৫ জন। মোট পরিবার ৪,৮০৫টি।   শিক্ষা  ২০১১ সালের আদমশুমারি অনুযায়ী জিন্নাগড় ইউনিয়নের সাক্ষরতার হার ৪৫.৬%। এ ইউনিয়নে ২টি মাধ্যমিক বিদ্যালয় ও ১৯টি প্রাথমিক বিদ্যালয় রয়েছে।   অর্থনীতি  এখানকার মানুষ কৃষি সহ বিভিন্ন কুটির শিল্প এর উপর নির্ভরশীল সেই অনুযায়ী এর অর্থনীতি সচল রয়েছে।   উল্লেখযোগ্য ব্যক্তি   এম এ নজরুল; সাবেক সাংসদ।  আবদুল্লাহ আল ইসলাম জ্যাকব   আরও দেখুন   চরফ্যাশন উপজেলা  চরফ্যাশন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:চরফ্যাশন উপজেলার ইউনিয়ন
জামিয়া (جامعة) (বা জামেয়া ) হল একটি আরবি শব্দ যার অর্থ সমাবেশ।  শব্দটি দ্বারা একটি মসজিদ, বা আরও সাধারণভাবে একটি বিশ্ববিদ্যালয়কেও বোঝানো হয়। উল্লেখিত দ্বিতীয় অর্থে এটি মধ্যযুগীয় মাদ্রাসার বিপরীতে পাশ্চাত্য কাঠামোর অনুকরণে একটি আধুনিক বিশ্ববিদ্যালয়কে বোঝাতে প্রাতিষ্ঠানিকভাবে শব্দটির ব্যবহার হয়।"Djamia", in Encyclopaedia of Islam, 2nd edition, Brill, 2012 পরিভাষাটিকে ইংরেজি "ইউনিভার্সিটি" বা ফরাসি "ইউনিভার্সিটাট" এর একটি আরবি অনুবাদ বলে মনে করা হয় এবং ১৯ শতকের মাঝামাঝি সময়ে শব্দটির ব্যবহার প্রসার লাভ করে; শব্দটি ১৯০৬ সালের মাঝামাঝি সময়ে মিশরে সর্বপ্রথম সুনির্দিষ্টভাবে এ অর্থে ব্যবহৃত হতে দেখা যায়।  আরও দেখুন  আল জামিয়া আল ইসলামিয়া পটিয়া  আল জামিয়াতুল আরবিয়াতুল ইসলামিয়া জিরি  জামিয়া রাহমানিয়া আরাবিয়া  জামিয়া নূরিয়া ইসলামিয়া  জামিয়া ইসলামিয়া মোমেনশাহী   তথ্যসূত্র   বিষয়শ্রেণী:ইসলামি পরিভাষা
Contested deletion   এই নিবন্ধটি আমার কাজের একটি নির্ঘণ্ট। তালিকার আলেমদের জীবনী পর্যায়ক্রমে উইকিতে সংযোজন করা হবে ইনশাআল্লাহ। পাতাটি কেন অপসারণ করা হবে তা আমার বোধগম্য নয়। এখানে মূলত পরলোকগত আলেমদের নামের তালিকা দেয়া হয়েছে। ইচ্ছে করলে এটিকে বাংলাদেশি পরলোকগত আলেমদের নামের সূচি হিসেবে ব্যবহার করা যেতে পারে। এক জায়গায় এই নামগুলো সংরক্ষিত থাকলে কাজের সুবিধার পাশাপাশি তথ্য অনুসন্ধানকারীর জন্যও ‌‌তা সুবিধাজনক হতে পারে।.... ধন্যবাদ।  আপনার মতে আপনি নির্ঘন্ট তৈরি করেছেন আপনার কাজের সুবিধার জন্য সেটা শুনে খুব ভালো লাগলো কিন্তু কথা হচ্ছে নির্ঘণ্ট তৈরি করবেন আপনার ব্যবহারকারী পাতায়। উইকিপিডিয়ার মূল পাতায় কেন করেছেন বুঝলামনা। তাছাড়া আপনার পূর্বের সম্পাদনাও গঠনমূলক ছিলনা। কোন ধরনের পরীক্ষা নিরীক্ষা সম্পাদনার জন্য দয়া করে খেলাঘর পাতাটি ব্যবহার করুন। আর পাতাটি কেন রাখতে হবে তার যৌক্তিক কোন কারণ দেখান। --যুদ্ধমন্ত্রী (আলাপ) ১৬:৫০, ১১ জুন ২০১৩ (ইউটিসি)  আপনাকে ধন্যবাদ। আসলে উইকির মূল পাতায় নয় আমি একটা সূচি দিতে চেয়েছি। যেখানে পরে ধীরে ধীরে আর্টিকেলগুলো যোগ করা হবে। এ রকম সূচি বা নির্ঘন্ট উইকিতে লক্ষ্য করা যায়। অপ্রয়োজনীয় মনে করলে তা সরিয়ে ফেলতে পারেন। ধন্যবাদ